armvectores/hy_wikipedia_2023 huggingface dataset:
Կոզա Նոստրա

Կոզա նոստրա (Cosa Nostra, սիցիլիական լեզվից թարգմանաբար նշանակում է «Մեր գործը»), սիցիլիական հանցավոր կազմակերպություն, մաֆիա։ Կոզա նոստրա արտահայտությունը ամբողջ աշխարհում հայտնի է դարձել հիմնականում ամերիկյան գրող Մարիո Պյուզոյի «Կնքահայրը» վեպի միջոցով։


== Պատմությունը ==
Կոզա նոստրան գործում է Սիցիլիայում` սկսած 19-րդ դարի սկզբից։ 20-րդ դարի սկզբին վերածվել է միջազգային հանցավոր կազմակերպության։ Ի սկզբանե այն զբաղվում էր ավազակներից` նարնջենու այգիների և խոշոր հողատարածքների սեփականատերերին պաշտպանելով (ներառելով ամենադաժան մեթոդները)։ Ավելի ուշ Կոզա նոստրան սկսեց լայնացնել իր գործունեության ծավալները` բոլոր առումներով վերածվելով հանցավոր խմբավորման։ 20-րդ դարում Կոզա նոստրայի գլխավոր ուղղությունը դարձել էր ավազակությունը։
Կազմակերպությունը կազմված էր խմբերից, որոնք իրենց անվանում էին «ընտանիքներ» (famiglia): Բուն «ընտանիքն» ուներ կոշտ հիերարխիկ կառուցվածք, որը գտնվում էր այսպես կոչված «կնքահոր» (padrino) ենթակայության տակ։ «Ընտանիքի» գործունեության տարածքը բաժանվում էր յուրատեսակ «շրջանների», որոնք կարող էին ընդգրկել փողոցներ, շրջաններ, մարզեր կամ գավառներ։ Յուրաքանչյուր «շրջան» սովորաբար ղեկավարվում էր երեք «ընտանիքների» կողմից, որոնք ընտրում էին իրենց առաջնորդին (capo di capi` գլուխների գլուխ)։ Պարագլուխը ընտրում էր իր տեղակալին և մեկից մինչև երեք խորհրդատուների (կոնսիլյերի)։
Կոզա նոստրա անվանումը ներկայումս բացառապես վերագրում են սիցիլիական մաֆիային, ինչպես նաև ծնունդով Սիցիլիայից` ԱՄՆ-ում բնակվողներին։ Այն հիմնականում գործածվում է միջազգային այլ հանցավոր կազմակերպությունները ավանդական սիցիլիականից տարբերելու համար։ Կոզա նոստրայի գործունեությունը ներառում է թմրավաճառքը, կավատությունը, խաղային բիզնեսը, շորթումը, ռեկետը, զենքի առևտուրը, խարդախությունը, վաշխառությունը, սպանությունները և այլն։


== Ծանոթագրություններ ==
Վերյոլ

Վերյոլ (ռուս.՝ Веръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 261 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076929
Կոդը ըստ հիդրոլոգիական հետազոտության (ՌԴ) — 103007692
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Քիլլիկ (այլ կիրառումներ)

Քիլլիկ, կարող է վերաբերել՝

Քիլլիկ - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Քիլլիկ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Կիյաիկ

Կիյաիկ (ռուս.՝ Кияик), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 828 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էննի Փերիս

Էննի Փերիս (անգլ.՝ Annie Parisse, իսկական անունը՝ Աննա Մարիա Կանսելմի (անգլ.՝ Anne Marie Cancelmi), հուլիսի 31, 1975(1975-07-31), Անքորեջ շրջան, ԱՄՆ), ամերիկացի դերասանուհի, որն առավել հայտնի է «Օրենք և կարգ» հեռուստասերիալում խաղացած Ալեքսանդրա Բորջիայի դերով։


== Կարիերա ==
Փերիսն իր կարիերան սկսել է «Ինչպես է պտտվում աշխարհը» ցերեկային սերիալում խաղացած դերով, որը 2001 թվականին նրան բերել է «Էմմի» ցերեկային մրցանակի անվանակարգ։ Սերիալից հեռանալուց հետո խաղացել է «Ինչպես ազատվել տղայից 10 օրում», «Ազգի գանձերը», «Եթե սկեսուրը հրեշ է», «Իմ ամենալավ սիրեկանը», «Մի անգամ Հոլիվուդում», «Այո, ոչ, գուցե» և «Մեկը փողի համար» ֆիլմերի երկրորդական պլանի դերերում։
Փերիսը 2005-2006 թվականներին նկարահանվել է «Օրենք և կարգ» սերիալում, որից հետո առաջնաելույթ է ունեցել Բրոդվեյում՝ «Համբույրների նախերգանք» պիեսում։ 2010 թվականին նկարահանվել է «Խաղաղ օվկիանոս» մինի սերիալում, ապա երկրորդական դերեր է ունեցել «Հիշեք ամեն ինչ» և «Շահագրգիռ անձ» սերիալներում։ 2013 թվականին խաղացել է մշտական դեր «Հետևորդները» սերիալում։


== Անձնական կյանք ==
Փերիսը ծնվել է Ալյասկայի Անքորեջի քաղաքում և ավարտել է Ֆորդեմի համալսարանը։ Ունի երկու եղբայր՝ Լուի Կանսելմի, որը նույնպես դերասան է, և Մայքլ Կանսելմի։
Փերիսն ամուսնացած է դերասան Պոլ Սփարքսի հետ, որի հետ ծանոթացել է 2005 թվականին։ Նրանց առաջնեկը տղա է՝ Էմեթը, որը ծնվել է 2009 թվականի հոկտեմբերին։ Զույգն ունի նաև աղջիկ՝ Լիդիան (ծնվ. 2014 թվականին)։


== Ֆիլմագրություն ==


== Ծանոթագրություններ ==
Քրոմական անհիդրիդ

Քրոմական անհիդրիդ, քրոմի (VI) օքսիդ, CrՕ3, մուգ կարմիր բյուրեղներ են, հալման ջերմաստիճանը՝ 198 °C, խտությունը՝ 2800 կգ/մ3։ Լուծվում է ջրում՝ առաջացնելով քրոմական թթուներ։ Ուժեղ օքսիդիչ է, թունավոր։ Ստացվում է խիտ ծծմբական թթվի և նատրիումի երկքրոմատի (Na2Cr2Օ7) փոխազդեցությամբ։ Օգտագործվում է օծանելիքի և դեղանյութերի արդյունաբերության մեջ, նաև յուղերը, ճարպերը, մոմանյութը, պարաֆինը գունազրկելու, օրգանական նյութերը օքսիդացնելու, որպես ժանտանյութ՝ կտորեղենը ներկելու, գունակիր՝ խեցեղենը, ապակին և ռետինը գունավորելու համար։ Մտնում է մետաղները պասսիվացնող խառնուրդների բաղադրության մեջ։ Ջրային լուծույթը էլեկտրոլիզելով ստանում են քրոմ և քրոմական ծածկույթներ։


== Ծանոթագրություններ ==
Իվանով (այլ կիրառումներ)

Իվանով, կարող է վերաբերել՝

Իվանով - գյուղ, Ուկրաինայի Վիննիցայի մարզի Կալինովկայի շրջանում
Իվանով - գյուղ, Ուկրաինայի Վիննիցայի մարզի Տեպլիկի շրջանում
Իվանով - գյուղ, Ուկրաինայի Վոլինի մարզի Իվանիչևի շրջանում
(21408) Լիրահաաս

(21408) Լիրահաաս , աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21408) Լիրահաաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Daisy (Pentagon-ի երգ)

"Daisy" (Hangul: 데이지; RR: Deiji), հարավկորեական բոյ բենդ Pentagon-ի երգը։


== Թրեք լիստ ==
Ներբեռնում և սթրիմինգ"Daisy" – 3:09Թվային սինգլDaisy (Ճապոնական տարբ.) – 3:09
Daisy (Չինական տարբ.) – 3:09


== Մրցանակներ ==


== Չարթեր ==


=== Շաբաթական չարթեր ===


== Ռելիզի պատմություն ==


== Ծանոթագրություններ ==


== Արտաքին հղումներ ==
"데이지(Daisy)" lyric video ՅուԹյուբում
"데이지(Daisy)" Choreography Practice video ՅուԹյուբում
"데이지(Daisy)" M/V (Performance Ver.) ՅուԹյուբում
(2661) Բիդժովսկի

(2661) Բիդժովսկի (անգլ.՝ Bydzovsky), աստերոիդ աստերոիդների հիմնական գոտում։ Հայտնաբերվել է 1982 թվականի մարտի 23-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,025781 ա. մ., առավելագույնը մոտենում է 2,7369 ա. մ. հեռավորության վրա և հեռանում 3,3146 ա. մ.։ Արեգակի շուրջ մեկ ամբողջական պտույտ է կատարում 1922,45 երկրային օրվա ընթացքում, իր ուղեծրով շարժվելով միջինում 0,187261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2661) Բիդժովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4332) Միլտոն

(4332) Միլտոն (անգլ.՝ Milton), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,58633 ա. մ., առավելագույնը մոտենում է 1,775 ա. մ. հեռավորության վրա և հեռանում 3,3976 ա. մ.։ Արեգակի շուրջ մեկ ամբողջական պտույտ է կատարում 1519,23 երկրային օրվա ընթացքում, իր ուղեծրով շարժվելով միջինում 0,236962 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4332) Միլտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուչեկ

Լուչեկ (ռուս.՝ Лучек, ռուտ.՝ Лычек), գյուղ Ռուսաստանի, Դաղստան հանրապետության Ռուտուլսկի շրջանի կազմում։
Բնակչությունը 2002 թվականին գրանցված տվյալներով կազմում էր 758 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6974) Սոլտի

(6974) Սոլտի (անգլ.՝ Solti), աստերոիդ աստերոիդների հիմնական գոտում։ Հայտնաբերվել է 1992 թվականի հունիսի 27-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,600316 ա. մ., առավելագույնը մոտենում է 2,2344 ա. մ. հեռավորության վրա և հեռանում 2,9663 ա. մ.։ Արեգակի շուրջ մեկ ամբողջական պտույտ է կատարում 1531,57 երկրային օրվա ընթացքում, իր ուղեծրով շարժվելով միջինում 0,235052 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6974) Սոլտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուզուրպացում

Ուզուրպացում (լատ.՝ usurpatio - զավթել, գրավել), որևէ բանի ապօրինի զավթումը կամ ուրիշի իրավունքների բռնի յուրացումը։
Քաղյան ոլորտում անձնական դիկտատուրա հաստատելու նպատակով կառավարական իշխանության հակաիրավական զավթումը կամ պետության գլխի լիազորությունների յուրացումը պետական հեղաշրջման միջոցով (օրինակ, իշխանության Ուզուրպացումը Նապոլեոն Բոնապարտի կողմից, 1799 թվականի հեղաշրջման հետևանքով)։
Լուիզա Բյուխներ

Լուիզա Բյուխներ (գերմ.՝ Luise Büchner, հունիսի 12, 1821(1821-06-12), Դարմշտադտ, Հեսսենի մեծ դքսություն - նոյեմբերի 28, 1877(1877-11-28), Դարմշտադտ, Գերմանական միություն), գերմանացի գրող, սուֆրաժիստուհի։ Գրող Գեորգ և փիլիսոփա Լյուդվիգ Բյուխներների քույրը։


== Կենսագրություն ==
Լուիզա Բյուխները ծնվել է 1821 թվականին Դարմշտադտում, բժշկի ընտանիքում։ Գրեթե բոլոր Բյուխներ եղբայրներն ու քույրերը տարբերվում էին իրենց բացառիկ ունակությունների և տաղանդների շնորհիվ։ Նրա եղբորորդին է եղել քիմիկոս-գյուտարար Էրնստ Բյուխները (1850-1924)։ Մանուկ հասակում դժբախտ պատահարի հետևանքով լուրջ վնասվածքներ է ստացել և տառապել ողջ կյանքի ընթացքում։ Ինքնուս է, ընդհանուր գիտելիքներ է ձեռք բերել, հատկապես գրականության, դիցաբանության, պատմության և օտար լեզուների բնագավառներում։ Ծնողների մահից հետո ապրել է չամուսնացած քրոջ՝ Մաթիլդայի (1815-1888) հետ, նույն տանը, որտեղ եղբայրը՝ բժիշկ Լյուդվիգ Բյուխները՝ օգնելով նրանց տնային աշխատանքներում։
1855 թվականին անանուն կերպով հրատարակվել է կանանց իրավունքների պաշտպանության մասին «Die Frauen und ihr Beruf» աշխատանքը։
Ավելի ուշ գրել է վեպեր, ճանապարհորդական գրառումներ և բանաստեղծություններ։ Եղբոր՝ Ալեքսանդրի հետ միասին թողարկել է բանաստեղծությունների մեծ հավաքածու։
Ֆաննի Լևալդի և Լուիզա Օտտո-Պետերսի հետ միասին համարվում են 19-րդ դարի կանանց շարժման հիմնադիրներից մեկը։


== Ընտրված մատենագիտություն ==
Die Frauen und ihr Beruf: Ein Buch der weiblichen Erziehung, 1855
Dichterstimmen aus Heimath und Fremde. Für Frauen und Jungfrauen ausgewählt, 1859
Aus dem Leben. Erzählungen aus Heimath und Fremde, 1861
Aus dem Leben. Erzählungen aus Heimath und Fremde, 2007, ISBN 978-3-940075-05-5
Frauenherz., 1862
Neuausgabe: Frauenherz, 2009. ISBN 978-3-839143-84-1
Das Schloß zu Wimmis, (վեպ, 1864)
Weihnachtsmärchen, 1868
Weihnachtsmärchen aus Darmstadt und dem Odenwald, 1980
Weihnachtsmärchen, 2006. ISBN 978-3-938824-13-9
Praktische Versuche zur Lösung der Frauenfrage, 1870
Ein Dichter. Novellenfragment., 1965
Gebildet, ohne gelehrt zu sein: Essays, Berichte und Briefe, 1991
«Feder und Wort sind Euch gegeben, so gut wie dem Manne!», 2004


== Հիշատակ ==
Դարմշտադտի գրադարանը կոչվում է Լուիզա Բյուխների անունով [1]
2012 թվականին Գերմանիայում ստեղծվել է Լուիզա Բյուխների անվան լրագրողական մրցանակ


== Ծանոթագրություններ ==


== Արտաքին հղումներ ==
Бюхнер // Малый энциклопедический словарь Брокгауза и Ефрона : в 4 т. — СПб., 1907—1909.
Произведения Луизы Бюхнер в каталоге Немецкой национальной библиотеки
Ֆելիքս Վարդանյան

Ֆելիքս Ենոքի Վարդանյան (1936, Մոսկվա, ԽՍՀՄ), հայ հոգեբույժ, մանկավարժ, հասարակական գործիչ։  Բժշկագիտության դոկտոր, հոգեբուժության պրոֆեսոր։


== Կենսագրություն ==
Ֆելիքս Վարդանյանը ծնվել է 1936 թվականին Մոսկվայում։ 1961 թվականին ավարտել է Մոսկվայի 2-րդ բժշկական ինստիտուտը, այնուհետև աշխատել է պրակտիկ առողջապահության ոլորտում։ 1966-1973 թվականներին աշխատել է ԽՍՀՄ ԲԳԱ Հոգեբուժության ինստիտուտում որպես կլինիկական բաժանմունքի վարիչ։ 1970 թվականին Մոսկվայի Վ. Սերբսկու անվան դատական հոգեբուժության կենտրոնական գիտահետազոտական ինստիտուտում պաշտպանել է թեկնածուական թեզ՝ «Թերապևտիկական պաթոմորֆոզը պատանեկան չարորակ ընթացող շիզոֆրենիայի կլինիկայում» թեմայով և ստացել բժշկագիտության թեկնածուի գիտական աստիճան։ 1973-1980 թվականներին աշխատել է Առողջապահության համաշխարհային կազմակերպության (ԱՀԿ) շտաբ-բնակարանում՝ ղեկավարելով նյարդա-կենսաբանության և հոգե-դեղաբանության ծրագրերը։ 1980 թվականից աշխատում է Հետբուհական կրթության ռուսական բժշկական ակադեմիայում՝ որպես միջազգային առողջաահության ամբիոնի վարիչ և պրոռեկտոր։ Հանդիսանում է ԱՀԿ շտաբ-բնակարանի խորհրդականը, Եվրոպական խորհրդի Առողջապահության եվրոպական կոմիտեի ղեկավարության անդամ, արտասահմանյան ակադեմիաների պատվավոր անդամ։
Հեղինակ է շուրջ 200 գիտական հրապարակումների, այդ թվում՝ 7 մենագրության։


== Գիտական գործունեություն ==
Գիտական գործունեությունը նվիրված է հոգեկան խանգարումնեի վրա հոգե-դեղաբանական միացությունների ազդեցության և նրանց կենսաբանական կորելատների, հիմնական հոգեկան հիվանդությունների պատճառագիտության և ախտածագման հարցերի ուսումնասիրությանը, աշխարհի տարբեր շրջաններում հոգեկան հիվանդությունների բուժման արդյունավետ մեթոդների մշակմանը, ինչպես նաև միջազգային առողջապահության և առողջապահության կազմակերպիչների պատրաստման ժամանակակից խնդիրներին։


== Գրականություն ==
Айриян А.П. Армянские учёные-медики // Ер., 1998 - ISBN 99930-1-001-7.


== Ծանոթագրություններ ==


== Աղբյուրներ ==
Հարություն Մինասյան, 100 հայ հոգեբույժներ, Գիրք Ա, Երևան, 2002։
Կինտերո (Չիլի)

Կինտերո (իսպ.՝ Quintero), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 18719 մարդ (2002)։ Քաղաքն ու կոմունան մտնում են Վալպարաիսո նահանգի և Վալպարաիսո շրջանի կազմի մեջ։
Կոմունայի տարածքը կազմում է 148,5 կմ², բնակչությունը՝ 31 923 մարդ (2017)։ Բնակչության խտությունը 214,9 մարդ/կմ² է։


== Տեղագրություն ==
Քաղաքը գտնվում է նահանգի վարչական կենտրոն Վալպարաիսո քաղաքից 31 կմ հյուսիս։

հյուսիս-արևելքում՝ Պուչունկավի կոմունային,
արևելքում՝ Կիլոտա կոմունային,
հարավում՝ Կոնկոն կոմունային,Արևմտյան կողմում տարածվում է Խաղաղ օվկիանոսի ափը։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Կինտերո կոմունա (citypopulation.de)
Նիմբա

Նիմբա (էստ․՝ Nõmba), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նատյուրմորտ (Արփենիկ Նալբանդյան)

Նատյուրմորտ, ՀԽՍՀ վաստակավոր նկարչուհի Արփենիկ Նալբանդյանի 1958 թվականին ստեղծած կտավը։ Նկարը գտնվում է մասնավոր հավաքածուում։
Նյութը՝ կտավ, յուղաներկ։


== Նկարագրություն ==
1958 թվականով թվագրվող «Նատյուրմորտը» էական նշանակություն ունի բնորոշելու համար Արփենիկ Նալբանդյանի վարպետության աստիճանը։
Թրթռուն վրձնահարվածներով նկարված դաշտային ծաղիկները, հյութեղ գույներով մրգերը, որոնք դասավորված են սփռոցի ծալքերում, ողողված են լույսով, իսկ նկարի ֆոն հանդիսացող հայկական կարպետը, համահունչ ձուլվելով գունային ընդհանուր գամմային, կտավին հաղորդել է ազգային շունչ և ստեղծել հայկական մթնոլորտ։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
Ալամլու

Ալամլու, լեռ Զանգեզուրում, Որոտան գետի աջակողմյան վտակ Քաշունի գետի աջ կողմում։ Պատկանում է Բարգուշատի լեռնաշղթային։


== Ծանոթագրություններ ==
Ալիբողազ

Ալիբողազ, գյուղակ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Խոզաթի և Օվաջկի սահմանագծի մոտ։
20-րդ դարի սկզբին ուներ 5-6 տուն քոչվոր քուրդ բնակիչ։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էլդար Մամեդով

Էլդար Ռագիբ օղլի Մամեդով (ադրբ.՝ Eldar Məmmədov, ռուս.՝ Эльдар Рагиб оглы Мамедов, հունվարի 5, 1990(1990-01-05), Օմսկ, ՌԽՖՍՀ, ԽՍՀՄ), ռուս և ադրբեջանցի ֆուտբոլիստ, խաղում է կիսապաշտպանի և հարձակվողի դիրքերում։


== Կարիերա ==
Ծնվել է Օմսկում։ Յոթ տարեկանում սկսել է զբաղվել ֆուտբոլով  № 20 ՕՌՄՄՊՄԴ-ում՝ Վիկտոր Օսիպովի ղեկավարությամբ։
2006 թվականի մրցաշրջանից առաջ Վիտալի Մարյաշկոն Էլդարին առաջարկել է փորձել իր ուժերը «Կրասնոդար-2000» ակումբի կազմում։ Այդպես նա հայտնվել է Կրասնոդարի ակումբ, որտեղ հանդես է եկել հինգ տարի։
2010 թվականի ամռանը վարձավճարային հիմունքներով տեղափոխվել է Օմսկի «Իրտիշ» ակումբ մինչև մրցաշրջանի ավարտը։
2011/12 մրցաշրջանից առաջ պայմանագիր է կնքել «Գուբկին» ակումբի հետ, բայց ընդհանուր առմամբ 6 խաղի մասնակցելուց հետո տեղափոխվել է Ադրբեջանի Պրեմիեր լիգայի «Սումգայիթ» ակումբ։ 2011 թվականի ավարտին հեռացել է թիմից, որտեղ մասնակցել է առաջնության 12 խաղի (խփել է 2 գոլ)։
2012 թվականին պայմանագիր է կնքել Օմսկի «Իրտիշ» ակումբի հետ, որի կազմում անցկացրել է ընդամենը երկու խաղ։
2013 թվականին գլխավոր մարզիչ Արտյոմ Կուլիկովի հրավերով տեղափոխել է Վոլժսկի քաղաքի «Էներգիա» ակումբ։ Նոր մրցաշրջանի սկզբին գլխավոր մարզիչը տեղափոխվել է Վոլգոգրադի «Օլիմպիա» ակումբ, ուր հրավիրել է «Էներգիա» ակումբի խաղացողներին, որոնց թվում էր նաև Էլդարը։


== Դիրքը դաշտում ==
Առավել հաճախ խաղում է կենտրոնական, հետ քաշված և ծայրամասային հարձակվողի դիրքերում։ Երբեմն մարզիչների կողմից նշանակվում է հարձակողական ոճի եզրային կիսապաշտպան


== Ակումբային վիճակագրություն ==
2015 թվականի ապրիլի 10-ի-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) Sportbox.ru կայքում
Ֆուտբոլիստի էջը FootballFacts.ru կայքում
Ֆուտբոլիստ էջը footbook.ru կայքում(ռուս.)
Պրոֆիլը transfermarkt.com կայքում(անգլ.)
Սիվորոգի (գյուղ, Դունաևցիի շրջան)

Սիվորոգի (ուկրաիներեն՝ Сивороги), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սիվորոգի գյուղում բնակվում էր 465 մարդ։ Բնակավայրը զբաղեցնում է 3,78 կմ² տարածք։ Բնակչության խտությունը կազմում էր 123,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերճախոսության քար

Պերճախոսության քար (իռլանդերեն՝ Cloch na Blarnan, անգլ.՝ Blarney Stone), Բլարնի ամրոցի (Իռլանդիայի Կորկ կոմսություն) պատի մեջ տեղադրված քար, ըստ լեգենդի Սկունսկյան քարի մի մասն է, որը համբուրողին տալիս է պերճախոսության շնորհք։
1314 թվականին Դերմոտ Մակկարտիի նախնին` Կորմակը, Բլարնի ամրոցի շինարարը, Մանստերից  իր մի քանի հարյուր ենթականերին օգնության ուղարկեց Շոտլանդիայի թագավոր Ռոբերտ Բրյուսին Բենոկբյորնի ճակատամարտում, որտեղ նա պայքարում էր Անգլիայի թագավոր Էդուարդ Երկրորդի դեմ։ Բրյուսը հաղթանակ տարավ և որպես շնորհակալության նշան Կորմակին ուղարկեց Սկունսկյան քարի մի մասը, որի վրա հին ժամանակներում թագադրում էին Շոտլանդիայի թագավորներին։
Արարողակարգի համաձայն, միայն համբույրը բավական չէ. անհրաժեշտ է հատուկ կերպով ասիստենտի օգնությամբ կախվել ճաղաշարից։ Այդ ձևով համբույրը իրական վտանգ է հանդիսանում կյանքի և առողջության համար։ Չնայած դրան, շատ մարդիկ իրականացնում են այդ արարողակարգը։
1888 թվականին Ուիլյամ Հենրի Հյորբելտը (անգլ.՝ William Henry Hurlbert) գրել էր, որ այդ ավանդույթը հարաբերականորեն նոր է երևում, մոտավորապես վերաբերում է 18-րդ դարի վերջին։ Քարի մասին լեգենդը գրված է «A classical dictionary of the vulgar tongue», աշխատության մեջ, որը հրատարակվել է 1785 թվականին։
2009 թվականին  Tripadvisor.com-ը «Պերճախոսության քարը» ճանաչեց Եվրոպայի ամենատեսարժան վայրը։
Տեխասի տեխնոլոգիական համալսարանի ավանդույթների համաձայն` սկսած 1939 թվականից իրենց մոտ պահվող քարերից մեկը ներկայացնում են որպես «Պերճախոսության քարի» բեկոր, ինչպես է այդպես պատահել` անհայտ է։


== Ծանոթագրություններ ==
Արամ Թառայան

Արամ Միսակի Թառայան (1897, Բաքու - 1959), հայ բժիշկ, ՀԽՍՀ վաստակավոր բժիշկ, Երկրորդ աշխարհամարտի մասնակից։


== Կենսագրություն ==
Ծնվել է ծառայողի ընտանիքում։ Սովորել է տեղի, ապա՝ Թիֆլիսի գիմնազիայում։ Ընդունվել է Թիֆլիսի համալսարանի բժշկական ֆակուլտետը, երեք տարի սովորելուց հետո տեղափոխվել Ռոստովի համալսարանի բժշկական ֆակուլտետը, ավարտել 1924 թվականին և վերադարձել Թիֆլիս։ Աշխատել է քաղաքի երկաթգծի հիվանդանոցում որպես թերապևտ՝ ակտիվորեն մասնակցելով վարակիչ հիվանդությունների բաժանմունքի աշխատանքներին։ Մեկ տարի հետո տեղափոխվել է Հայաստան։ Եղել է Մարալիկի հիվանդանոցի առաջին բժիշկը։ Տեղափոխվելով Երևան՝ աշխատանքի է անցել քաղաքի երկրորդ կլինիկական հիվանդանոցի ներքին հիվանդությունների բաժանմունքում։ Երկու տարի աշխատել է Լ. Ա. Հովհաննիսյանի անմիջական ղեկավարությամբ։
1931 թվականին գործուղվել է Լենինական՝ մշտական աշխատանքի։ Սկզբում եղել է դիսպանսերում, այնուհետև՝ քաղաքային պոլիկլինիկայում ու առաջին հիվանդանոցում՝ որպես ներքին հիվանդությունների բաժանմունքի վարիչ։
1941-1946 թվականներին եղել է № 2150 ճակատային հոսպիտալի երրորդ բաժանմունքի պետ (Արմավիր, Նալչիկ, Պրոխլադնի, Մոզդոկ), արժանացել շքանշանների, մեդալների ու պատվոգրերի։ Զորացրվել է 1946 թվականին, վերադարձել Լենինական, ստանձնել քաղաքի առաջին հիվանդանոցի ներքին հիվանդությունների բաժանմունքի ղեկավարի պաշտոնը։ 1949 թվականից միաժամանակ քաղաքի գլխավոր թերապևտն էր։
Գրել է սրտամկանի ինֆարկտի, ռևմատիզմի և այլ հիվանդությունների ու դրանց բուժման մասին գիտական հոդվածներ ու զեկուցումներ։ Ղեկավարել է Լենինականի թերապևտների գիտական ընկերության բաժանմունքի գործունեությունը։ Մասնակցել է թերապևտների համամիութենական 13-րդ գիտաժողովին։
1949 թվականին ընտրվել է Լենինականի քաղաքային խորհրդի պատգամավոր։ Քաղաքի շախմատիստների ակումբի հիմնադիրներից է։ ՀԽՍՀ Նախարարների խորհրդին կից ֆիզկուլտուրայի ու սպորտի կոմիտեն հատուկ որոշումներով բժշկին շնորհել է պատվավոր շախմատիստի կոչում։
Պարգևատրվել է Կարմիր դրոշի շքանշանով և բազմաթիվ մեդալներով։


== Ծանոթագրություններ ==
Շեյն Դաուսոն

Շեյն Դաուսոն (անգլ.՝ Shane Dawson, հուլիսի 19, 1988(1988-07-19), Լոնգ Բիչ, Կալիֆոռնիա), ՅուԹյուբի հայտնի բլոգեր, դերասան, կատակերգու։


== Կենսագրություն ==
Դաուսոնը հայտնի է դարձել հայտնի աստղերի իր վիդեոպարոդիաների շնորհիվ։ ՅուԹյուբում իր ալիքի հետևորդների քանակի հաշվով զբաղեցնում է 36-րդ հորիզոնականը (6,5 միլիոն) այդ վիդեոծառայության ամբողջ գոյության ընթացքում։ Հետո Դաուսոնը ՅուԹյուբում ստեղծեց ևս 2 ալիք՝ կատակերգական սքեչերի ալիք, որտեղ նա IPhone-ով նկարահանված վիդեոներ է ավելացնում։
Վերջերս իր վիդեոբլոգում Շեյնը հայտարարեց, որ պատրաստվում է նկարահանել շոուի առաջին թողարկումը, որը կթողարկվի ԱՄՆ-ի ալիքներից մեկով։
2015 թվականի հուլիսի 7-ին Շեյնն իր վիդեոբլոգում խոստովանեց, որ բիսեքսուալ է։


== Առաջին քայլեր ==
Դաուսոնի գործունեությունն սկսվել է միջնակարգ դպրոցում, դեռևս այն ժամանակ, նա մի քանի ընկերների հետ տնային աշխատանքները հանձնում էին ոչ թե գրավոր, այլ՝ վիդեոյի ձևով։ Ուսուցիչները, որոնք շատ էին հավանել այդ վիդեոները, հաճախ խնդրում էին վիդեոների պատճենները։ ՅուԹյուբում Դաուսոնի առաջին վիդեոները նրա տնային առաջադրանքներն էին, որոնք նա հանձնում էր դպրոցում։
2010 թվականին «Ֆորբս» ամսագիրը Շեյնին ինտերնետ-հայտնիների մեջ տվեց 25-րդ տեղը։ Ինչպես նաև նա մասնակցել է ամերիկյան Attack of thе Show հեռուստահաղորդմանը։


== Մրցանակներ ==
2010 թվականին Շեյն Դաուսենը ներկայացվեց մի քանի տարբեր մրցանակների, որոնցից շատերը նա հաղթեց։ 2010 թվականի օգոստոսի 9-ին Դաուսենը հաղթեց Teen Choice Awards կինոփառատոնի ժամանակ՝ «լավագույն ինտերնետ-աստղ» անվանակարգում, սակայն այդ անվանակարգի մրցանակաբաշխությունը չէր մտնում այդ շոուի մեջ։ Հաջորդ օրը, իր վիդեոբլոգում Շեյնը ասել է, որ շոուն շատ լավ է անցել և որ «ուղղակի այդ անվանակարգում ներկայացված լինելը շատ մեծ պատիվ է նրա համար»։


== Ծանոթագրություններ ==


== Արտաքին հղումներ ==
Շեյն Դաուսոնի պաշտոնական կայքը  Archived 2010-11-02 at the Wayback Machine.
Շեյն Դաուսոնի  էջը Յություբ տեսահոսթինգում
Շեյն Դաուսոնը Թվիթթերում(չաշխատող հղում)
Սոկոլովշչինա (գյուղ, Դիկանկայի շրջան)

Անվան այլ կիրառումների համար տե՛ս՝ ՍոկոլովշչինաՍոկոլովշչինա (ուկրաիներեն՝ Соколівщина), գյուղ Ուկրաինայի Պոլտավայի մարզի Դիկանկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորնեևկա (գյուղ, Սովետսկիի շրջան)

Անվան այլ կիրառումների համար տե՛ս՝ ԿորնեևկաԿորնեևկա (ուկրաիներեն՝ Корніївка, Ղրիմի թաթարերեն՝ Qapçuq), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Կապչուկ։
2001 թվականի տվյալներով Կորնեևկա գյուղում բնակվում էր 133 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խալենց

Խալենց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լիգատնեի շրջան

Լիգատնեի շրջան (լատիշ․՝ Līgatnes novads), վարչատարածքային միավոր Լատվիայի կենտրոնական մասում, գտնվում է պատմական Վիձեմե մարզում։ Շրջանը բաղկացած է Լիգատնեի շրջանից և Լիգատնե քաղաքից, որը համարվում է կենտրոնը։
Սահմանակից է Սիգուլդսկիի, Կրիմուլդսկիի, Պերգայուսկիի և Ամատսկիի շրջաններին։
2010 թվականի հունվարի 1-ի տվյալներով բնակչությունը կազմում է 4,045 մարդ ։ Շրջանի մակերեսը կազմում է 167,7 կմ²  ։
Տարածաշրջանը ստեղծվել է 2009 թվականի հուլիսի 1-ին Լատվիայի Ցեսիսի շրջանի վարչական բարեփոխումների ավարտից հետո։


== Բնակչության կազմ ==
2011 թվականի Լատվիայի բնակչության մարդահամարի տվյալներով շրջանում ազգային կազմը հետևյալն է ՝


== Տարածքային բաժանում ==
Քաղաք Լիգատնե (լատիշ․՝ Līgatnes pilsēta)
Լիգատնեի շրջան (լատիշ․՝ Līgatnes pagasts)


== Ծանոթագրություններ ==


== Արտաքին հղումներ ==
Լիգատնեի շրջանի պաշտոնական կայքը(լատիշերեն)
Հովսեփ Պարունբեկյան

Պարունբեկյան Հովսեփ (ծննդյան և մահվան թվականները անհայտ), թատերագիր, 19-րդ դարի 80-ական թվականներին կենցաղային կատակերգության ներկայացուցիչներից։ 1884-1886 թվականին գրել է «Վրեժ», «Քամու բերածը քամին կտանե», «Օյինբազ», «Հեղինե», «Հարստացած աղքատ», «Փայլակ», «Կեղծ վաճառականներ» պիեսները (ձեռագրերը մեծ մասամբ կորել են), որոնցում նկարագրել է հայ քաղաքային միջավայրի բարքերը, ծաղրել վաճառականների կուտակելու տենչը և այլն։
Մետալուրգ ՖԱ (Բեկաբադ)

«Մետալուրգ» (ուզբ.՝«Metallurg» futbol klubi), ուզբեկական ֆուտբոլային ակումբ Բեկաբադ քաղաքում։ Հիմնադրվել է 1945 թվականին։ Հանդես է եկել ԽՍՀՄ 2-րդ լիգայում։ Գլխավոր մարզիչը Ռուստամ Միրսադիկովն է։


== Մարզադաշտ ==
Թիմը իր տնային հանդիպումները անցկացնում է «Մետալուրգ» մարզադաշտում՝ սկսած 1960 թվականից։ Ամենասկզբից մարզադաշտը կարողացել է ընդունել 5000 հանդիսականի։ 2009 թվականին սկսվել են մարզադաշտի վերանորոգման աշխատանքները։ 2012 թվականի ամռանը ավարտվել է մարզադաշտի վերանորոգումը։ Վերանորոգումից հետո մարզադաշտը կարող է ընդունել 15000 հանդիսականի։ Մարզադաշտի բացումից հետո առաջին հանդիպումը տեղի է ունեցել 2012 թվականի օգոստոսի 4-ին՝ Ուզբեկստանի լիգայի շրջանակներում կայացած «Մետալուրգ»-«Պախտոկոր» խաղը։


== Անվանումներ ==
1945-1969 - «Բեկաբադ»
1969-1992 - «Ցեմենտչի»
1992-1998 - «Մադանչի»
1998-ներկա - «Մետալուրգ»


== Արդյունքներն Ուզբեկստանի առաջնությունում ==
2004 - 9-րդ տեղ
2005 - 11-րդ տեղ
2006 - 13-րդ տեղ
2007 - 15-րդ տեղ
2008 - 6-րդ տեղ
2009 - 12-րդ տեղ
2010 - 6-րդ տեղ
2011 - 8-րդ տեղ


== Ծանոթագրություններ ==


== Արտաքին հղումներ ==
Պաշտոնական կայքը Archived 2021-01-27 at the Wayback Machine.
(3941) Հայդն

Անվան այլ կիրառումների համար տե՛ս՝ Հայդն (այլ կիրառումներ)(3941) Հայդն (անգլ.՝ Haydn), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 27-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,927338 ա. մ., առավելագույնը մոտենում է 2,8641 ա. մ. հեռավորության վրա և հեռանում 2,9906 ա. մ.։ Արեգակի շուրջ մեկ ամբողջական պտույտ է կատարում 1829,4 երկրային օրվա ընթացքում, իր ուղեծրով շարժվելով միջինում 0,196786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3941) Հայդն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 69


== Դեպքեր ==
Հոկտեմբերի 6 - Տիգրանակերտի ճակատամարտը։


== Ծնունդներ ==


== Մահեր ==
Յազավնի

Յազավնի (ուկրաիներեն՝ Язавні), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Յազավնի գյուղում բնակվում էր 554 մարդ։ Բնակավայրը զբաղեցնում է 1587 կմ² տարածք։ Բնակչության խտությունը կազմում էր 349,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաթայ (Աղստևի շրջան)

Անվան այլ կիրառումների համար տե՛ս՝ Խաթայ (այլ կիրառումներ)Խաթայ (ադրբ.՝ Xətai), գյուղ ներկայիս Ադրբեջանական Հանրապետության Աղստևի շրջանում։
Մինչև 1992 թվականի դեկտեմբերի 29-ը գյուղը կոչվում էր Մարկսովկա։


== Բնակչություն ==
2009 թվականի մարդահամարի համաձայն գյուղում բնակվում է 5738 մարդ։


== Տես նաև ==
Աղստևի շրջան


== Ծանոթագրություններ ==
Անդրիս Կալնոզոլս

Անդրիս Կալնոզոլս (լատիշ․՝ Andris Kalnozols, մարտի 20, 1983(1983-03-20), Տալսի, Լատվիական ԽՍՀ, ԽՍՀՄ), լատվիացի գրող, ռեժիսոր և դերասան։


== Կենսագրություն ==
Անդրիս Կալնոզոլսը ծնվել և մեծացել է Տալսիում։ Ստացել է բակալավրի կոչում Լատվիայի մշակույթի ակադեմիայի դրամատիկականի դերասանական բաժնում՝ տիկնիկային թատրոն մասնագիտությամբ (2005) և մագիստրոսի կոչում` թատերական ռեժիսուրայի բաժնում (2013)։ 2004 թվականին նա իր գործընկերներ Գիրտս Սոլիսի, Գինտու Շիրմելի-Շիրմանի և այլ երիտասարդ դերասանների ու ռեժիսորների հետ հիմնել է Տիկնիկային և օբյեկտների փորձարարական «Umka.lv» թատերախումբը, եղել է դրա շոուների համահեղինակ, բեմադրիչ և դերասան։


== Գրական գործունեություն ==
Անդրիս Կալնոզոլսը սկսել է գրել 2001 թվականից։ Նրա առաջին ստեղծագործությունը՝ «Օրացույցը ես եմ» վեպը, հրատարակվել է 2020 թվականին։ Գիրքը մեծ ճանաչում է ձեռք բերել ու արժանացել գրաքննադատների բարձր գնահատականին։ Վեպն արժանացել է «Գրական փայլուն դեբյուտ» Լատվիայի պետական մրցանակի։ 2021 թվականին վեպն ստացել է «Ալեքսանդր Պելեցիսի անվան» Գրական մրցանակ` որպես տարվա լավագույն դեբյուտ և Լատվիայի հեռուստատեսության «Kilograms kultūras» («Մշակույթի կիլոգրամ)» գլխավոր մրցանակ։ Վեպը 1.5 տարվա ընթացքում 5 անգամ վերահրատարակվել է։ 2022 թվականի ապրիլի 12-ին Վալմիերայի թատրոնում տեղի է ունեցել վեպի բեմադրության պրեմիերան։ Հայերենն առաջին լեզուն է, որով թարգմանվել է «Ես Օրացույցն եմ» վեպը  (2022)։
Անդրիս Կալնոզոլսը բեմադրել է իր դրամատուրգիական գործերը Ռիգայի Dirty Deal թատրոնում` «Լավագույն մարդը Թահկուրանում» (արժանացել է Լատվիայի դրամատուրգների գիլդիայի մրցանակի, 2013) և «Բենզին-մարդ» (2015), Ģertrūdes ielas թատրոնում «Միշտ երեկ չէ առաջին օրը» (2016)։ 2012 թվականին նրա բեմականացրած  Շառլ Պեռոյի «Կոշկավոր կատուն» հեքիաթը «Տարվա լավագույն ներկայացում երեխաների և պատանիների համար» անվանակարգում առաջադրվել է Լատվիայի ամենամյա թատերական Spēlmaņu nakts (Խաղամոլի գիշեր) մրցանակի։


== Ծանոթագրություններ ==
Ֆերալ լե Կորբիեռ

Ֆերալ լե Կորբիեռ (ֆր.՝ Ferrals-les-Corbières), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 1076 մարդ, բնակչության խտությունը` 67.46 մարդ/կմ²: Բնակավայրը զբաղեցնում է 15.95 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 32 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 682 աշխատունակ (15-64 տարեկան)  բնակիչ, որոնցից ակտիվ էին 470-ը, իսկ ոչ ակտիվները` 212: Ակտիվության ցուցանիշը կազմում է 68,9 %: 470 աշխատունակ մարդկանցից աշխատել է 401 անձ (221 տղամարդ և 180 կին): Գործազուրկ են եղել 69 անձ (32 տղամարդ և 37 կին): 212 անաշխատունակներից 49-ը եղել են աշակերտներ կամ ուսանողներ, 93-ը` թոշակառուներ, իսկ 70-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կատակերգակ

Կատակերգակ, թատերական ամպլուա, բեմական գործողության մեջ ծաղրական և ծիծաղելի վիճակներում ներկայացող դերասան։ Միջնադարյան Հայաստանում այսպես են կոչվել աշխարհիկ պրոֆեսիոնալ թատրոնի դերասաններն ու դերասանուհիները։ Հայ թատրոնի պատմության նոր շրջանում՝ XIX դ. կեսերից Կատակերգակ բառն ընդունվել է որպես կոմիկ բառի (հունարեն hcoilUXoc;) համարժեքը և ընդհանրացվել որպես բեմական ամպլուայի անվանում։ 
Հայ թատրոնի նշանավոր կատակերգակ դերասաններից են Դ. Թրյանցը, Գ. Ռշտունին, Ս. Մանդինյանը, Գ. Տեր-Դավթյանը, Ա. Մանդինյանը, Ա. Վրույրը, Պ. Արաքսյանը, Գ. Ավետյանը, Հ. Խաչանյանը, Թ. Մարյանը, Մ. Մկրտչյանը։
Մասարու Իբուկա

Մասարու Իբուկա (ճապ.՝ 井深 大, ապրիլի 11, 1908(1908-04-11), Նիկկո, Ճապոնական կայսրություն - դեկտեմբերի 19, 1997(1997-12-19), Տոկիո, Ճապոնիա), ճապոնացի էլեկտրոնիկայի արդյունաբերող։ Համահիմնադիրն է այժմյան Սոնի ընկերության։
1933 թ. ավարտել է Վասեդայի համալսարանը։ Այնուհետև աշխատել է կինոժապավեն արտադրող ընկերության ֆոտո-քիմիական լաբորատորիայում։ 1945 թ. թողել է այդ ընկերությունը և հիմնել է ռադիովերանորոգման արհեստանոց Տոկիոյում։
1946 թ. Իբուկան և Ակիո Մորիտան համատեղ հիմնում են Սոնի ընկերությունը, որը սկզբում կրում էր «Տոկիոյի տելեկոմունիկացիոն ինժեներական կորպորացիա» անունը (մինչ 1958)։ Իբուկայի շնորհիվ Սոնին առաջին ընկերությունը դարձավ, որը կիրառեց տրանզիստորային տեխնոլոգիան ոչ ռազմական նպատակներով։ Իբուկան Սոնիի նախագահն էր 1950 թվականից մինչ 1971 թթ., իսկ 1971-1976 թթ. ընթացքում տնօրենը։


== Ծանոթագրություններ ==
Չերնեչե (այլ կիրառումներ)

Չերնեչե, կարող է վերաբերել՝

Չերնեչե - գյուղ, Ուկրաինայի Պոլտավայի մարզի Գադյաչի շրջանում
Չերնեչե - գյուղ, Ուկրաինայի Պոլտավայի մարզի Լուբնիի շրջանում
Ստանցիոննի (Կրասնոդարի երկրամաս)

Ստանցիոննի (ռուս.՝ Станционный), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոսգարտենյան դարպասներ

Ռոսգարտենյան  դարպասներ  (գերմ.՝ Roßgärter Tor), Կալինինգրադի պահպանված յոթ քաղաքային դարպասներից մեկը։ Գտնվում է Չերնյախովսկու և Ալեքսանդր Նևսկու փողոցների խաչմերուկում, Վասիլևսկու հրապարակի և Սաթի թանգարանի կողքին։


== Պատմություն ==
Դարպասների ներկայիս շենքը գտնվում է նույն տեղում, որտեղ տեղակայված են համանուն դարպասները և քաղաքի առաջին հողապատնեշի ամրությունները (17-րդ դարի սկիզբ)։
Մինչև մեր օրերը պահպանված դարպասների շենքը կառուցվել է 1852-1855 թվականներին ճարտարագետ-հաուպտման և ամրոցի շինարարության տնօրեն Իրֆյուգելբրեխտի և ճարտարագետ-լեյտենանտ ֆոն Հայլի նախագծով։ Դարպասի ճակատային մասի նախագիծը մշակվել է գաղտնի գերագույն շինարար-խորհրդական Ավգուստ Շտյուլերի կողմից, որը ղեկավարում էր Բեռլինի դեպուտացիայի Տեխնիկական շինարարությունը։  Քանդակագործական զարդանախշերի հեղինակն է Վիլհելմ Լյուդվիգ Շտյուրմերը։
Դարպասների առաջին նախագիծը մշակվել է 1852 թվականին Քյոնիգսբերգի ամրոցաշինական գերատեսչության կողմից։ Այդ նախագիծը զգալի լրամշակման է ենթարկվել գաղտնի խորհրդական Շտյուլերի կողմից։ Շտյուլերը ինքն է լրամշակել նաև ճակատային մասի նախագիծը` դրան տալով վառ արտահայտված գոթական ոճ։
Պատերազմից հետո դարպասները վերականգնվեցին և սկսեցին օգտագործվել որպես «Արևային քար » սրճարան-ռեստորան։


== Ճարտարապետություն ==
Դարպասները ունեն ընդամենը մեկ անցում չորս մետր լայնությամբ։ Անցման երկու կողմերում տեղակայված են երեք կազեմատներ։  Այսպիսով դարպասի ճակատը բաղկացած է յոթ որմնախորշերից։ Քաղաքի կողմից կազեմատները  ունեն պատուհաններ, արտաքին կողմից հրակնատներ։
Դարպասի ճակատային մասի վերևում տեղակայված են ատամնաշարային հանգույցներ, որոնք բաժանված են երկու մասի և կենտրոնական մասում բարձրացված են։ Կողքից կենտրոնական մասը շրջապատված է երկու բարձր ութանկյուն աշտարակներով, որոնք ավարտվում են դեկորատիվ մաշիկուլներով։ Աշտարակների միջև տեղակայված է բարձր կամար, որը խորհրդանշում է դարպասների մուտքը։ Կամարի վրա տեղակայված է դիտահրապարակ, որը շրջապատված է ատամնաշարային հանգույցով։ Կամարների աջ և ձախ կողմերով անցնում են կամարաշարեր, որոնք հենվում են սյուների վրա։    
Հիմնական կամարի երկու կողմերում տեղակայված են երկու մեդալիոն-դիմանկարներ, որոնք պատկերում են պրուսական գեներալներ Շարին հորստին և Գնեյզենաուին։
Չնայած դարպասների  քաղաքի կողմը նայող հատվածը գեղեցիկ ձևավորված և զարդարված է, բայց արտաքին կողմից դեկորատիվ զարդարանք չունի։  Արտաքին կողմից անցումը փակված է ամրոցիկով, որտեղից կարելի է շրջանաձև կրակ բացել ինչպես հրացաններից, այնպես էլ հրետանուց  և պահականոցից, որի որմանցքերից կարելի է կատարել ճակատային և կողային կրակոցներ։ Պահականոցն ուներ լայն բացվող դարպասներ։ Պահականոցի դիմաց կար խրամուղի, որի վրա գցված էր բարձրացվող կամրջակ։ 1972 թվականից Ռոսգարտենյան դարպասներն աստիճանաբար վերականգնվեցին։


== Գրականություն ==
Авенир Овсянов. В казематах королевского форта. Калининград: Янтарный сказ, 1999. С. 93-95.
Балдур Кёстер. Кёнигсберг. Сегодняшний Калининград. Архитектура немецкого времени. Перевод с немецкого (текст Archived 2007-09-11 at the Wayback Machine.). Данные оригинального немецкого издания: Baldur Köster , Husum Druck; 2000, ISBN 3-88042-923-5
Իլիչովկա (այլ կիրառումներ)

Իլիչովկա, կարող է վերաբերել՝

Իլիչովկա - ավան, Ուկրաինայի Կիրովոգրադի մարզի Գոլովանևի շրջանում
Իլիչովկա - գյուղ, Ուկրաինայի Դոնեցկի մարզի Կրասնոլիմանի շրջանում
Իլիչովկա - գյուղ, Ուկրաինայի Խարկովի մարզի Բարվենկովոյի շրջանում
Իլիչովկա - գյուղ, Ուկրաինայի Կիրովոգրադի մարզի Սվետլովոդսկի շրջանում
Իլիչովկա - գյուղ, Ուկրաինայի Նիկոլաևի մարզի Բրատսկոեի շրջանում
Իլիչովկա - գյուղ, Ուկրաինայի Սումիի մարզի Ախտիրկայի շրջանում
Կասու մարցու

Կասու մարցու (սարդիներեն՝ casu marzu), Սարդինիայում արտադրվող պանրի տեսակ, որը հայտնի է իր մեջ պարունակվող պանրաճանճի կենդանի թրթուրներով։ Սարդիներենից casu marzu-ն թարգմանաբար նշանակում է «հոտած պանիր», իսկ խոսակցականում այն հաճախ անվանում են «ճիճվոտ պանիր»։


== Պատրաստումը ==
Կասու մարցուն պատրաստում են սարդինյան պեկորինո պանրի տեսակից։ Պանրի հնացումը սովորական խմորման փուլից երկար է տևում՝ հասնելով նեխելու աստիճանին, որը թրթուրների մարսողական գործունեության արդյունքն է։ Թրթուրներն արագացնում են նեխելու և պանրի յուղայնության անկման գործընթացը, որի պատճառով այն փափկում է։ Նրանից սկսում է հեղուկ արտազատվել, որը կոչվում է lagrima (սարդիներեն «արցունք» բառից)։
Թրթուրները ունակ են ցատկելու մինչև 15 սմ տարածություն, այդ իսկ պատճառով կասու մարցու համտեսել ցանկացողներին խորհուրդ է տրվում ուտելու ընթացքում պաշտպանել աչքերը։ Ոմանք գերադասում են ուտելուց առաջ հեռացնել թրթուրներին, իսկ ոմանք պանիրն ուտում են թրթուրների հետ միասին։ Որպես կանոն, պանիրն ուտում են սարդինյան հացով (pane carasau) և Cannonau թունդ կարմիր գինիով։
Պիեմոնտում, մասնավորապես Ֆրանսիային սահմանակից տարածքներում, խմորման գործընթացը ոչ միշտ է համընկնում կասու մարցուի խմորման գործընթացին։ Պանիրը թողնում են բացօդյա վայրում, հնարավորություն տալով պանրաճանճին՝ ձու դնել։ Դրանից հետո այն հասնում է համապատասխան որակի՝ սպիտակ գինու, խաղողի և մեղրի մեջ, այդպիսով չթողնելով թրթուրներին ձվից դուրս գալ։ Դա պանրին տալիս է յուրահատուկ համ։


== Վտանգավորությունը ==
Կասու մարցու պանրի գործածումը հղի է մի շարք վտանգներով.

Ալերգիայի առաջացման վտանգ։
Մինչև թունավորման աստիճան հասնող քայքայում (համաձայն սարդինական ժողովրդական իմաստության՝ կենդանի թրթուրների առկայությունը վկայում է թունավորման վտանգի բացակայության մասին)։
Աղիքների վարակը թրթուրներից։ Թրթուրները կարող են ստամոքսում չմարսվել (ստամոքսահյութը ոչ միշտ է նրանց սպանում)։ Որոշ ժամանակով աղիներում գտնվելով, թրթուրները փորձում են փորել աղիքների պատերը, որի պատճառով առաջանում են մի շարք լուրջ բարդացումներ՝ սրտխառնոց, փսխում, որովայնի ցավ, արյունոտ լուծ և այլն։Առողջության համար վտանգավոր լինելու և վարակված սննդամթերք համարվելու պատճառով, կասու մարցուի վաճառքն Իտալիայում պաշտոնապես արգելված է։ Սարդինիայի տարածքում այդ արգելքն հաճախ խախտվում է և պանիրը վաճառվում է անօրինական ճանապարհներով։ Սակայն 2010 թվականին կասու մարցուն ճանաչվեց Սարդինիայի մշակութային արժեք և կրկին թույլատրվեց։ Նրա գինը երեք անգամ գերազանցում է պեկորինո պանրի գնին։
Նեխվորոշչա (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ՆեխվորոշչաՆեխվորոշչա (ուկրաիներեն՝ Нехвороща), գյուղ Ուկրաինայի Վոլինի մարզի Վլադիմիր-Վոլինի շրջանում։
2001 թվականի տվյալներով Նեխվորոշչա գյուղում բնակվում էր 239 մարդ։ Բնակավայրը զբաղեցնում է 0,511 կմ² տարածք։ Բնակչության խտությունը կազմում էր 470 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օքտեմբեր (Թերջոլայի շրջան)

Օքտեմբեր (վրաց.՝ ოქტომბერი), գյուղ Վրաստանում: Գտնվում է Իմերեթի մարզի Թերջոլայի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 568 մարդ:


== Ծանոթագրություններ ==
(6396) Շլեսվիգ

(6396) Շլեսվիգ (անգլ.՝ Schleswig), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 15-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,394252 ա. մ., առավելագույնը մոտենում է 2,1138 ա. մ. հեռավորության վրա և հեռանում 2,6747 ա. մ.։ Արեգակի շուրջ մեկ ամբողջական պտույտ է կատարում 1353,17 երկրային օրվա ընթացքում, իր ուղեծրով շարժվելով միջինում 0,266041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6396) Շլեսվիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվրոպայի չեմպիոնների գավաթի եզրափակիչ 1990

1990 Եվրոպական գավաթի եզրափակիչ, Եվրոպական գավաթի 35-րդ խաղարկությունն է, որում հաղթեց «Միլան» ֆուտբոլային ակումբը 1-0 հաշվով՝ «Բենֆիկային»։ Խաղը կայացել է Պրատերստադիոն մարզադաշտում, Վիեննա, Ավստրիա։
Գյուրջիստանի վիլայեթ

Գյուրջիստանի վիլայեթ, վարչա–տնտեսական միավոր մոնղոլ–թաթարական պետության մեջ։ Ստեղծվել է 1245–ից հետո։ Ընդգրկել է Վրաստանը և Զաքարյանների հայկական իշխանությունը՝ Այրարատ, Արցախ, Սյունիք, Գուգարք նահանգները ու Վանանդ գավառի զգալի մասը։ Գյուրջիստանի վիլայեթը կառավարել են իլխանի կողմից նշանակված նախկին Վրաց թագավորության շառավիղները, որոնք կոչվել են Վալի և նրանց վերահսկողությունը իրականացրել են մոնղոլ ամիրաները։ Այն կազմված էր ռազմա–վարչական տաս միավորից (թումանից), որից հինգը Զաքարյանների հայկական իշխանությանն էր (նրանցից երեքը ղեկավարվում էր Զաքարյան տոհմի կողմից, իսկ մյուս երկուսը՝ Սյունիքը Օրբելյանների և Արցախը Ջալալյանների կողմից)։ Հայկական թումաններում սյուզեներական իրավունքով տիրություն էին անում հիմնականում Զաքարյան տոհմի տարբեր ճյուղավորումները (ժամանակ առ՝ Օրբելյանները կամ Մահկանաբերդի Արծրունիները)։ 1250–ական թթ. Սյունիքն անջատվել է Գյուրջիստանի վիլայեթից և դարձել անմիջապես մոնղոլական մեծ խանին ենթակա թուման, բայց 1256–ին վերստին մտցվել է Գյուրջիստանի վիլայեթի մեջ։ Հայաստանի մյուս գավառները կազմում էին Մեծ Հայքի վիլայեթը։ Հետագայում, օսմանյան Թուրքիայի տիրապետության ժամանակ, Գյուրջիստանի վիլայեթ էր կոչվում նախկին վրացական իշխանություն՝ Սամցխե աթաբեկությունը, որի իշխանները ընդունել էին իսլամ։


=== Գյուրջիստանի վալիներ /վիլայեթի կառավարիչներ/ ===
ՈՒլու Դավիթ VII - (1247—1270)
Դեմետրե II  - (1270—1289)
Վաղթանգ II - (1289—1293)
Դավիթ VIII - (1293—1298)
Գեորգի V Պայծառ - (/1299—1302/ - /1318—1346/)
Վաղթանգ III - (1302—1308)
Գեորգի VI Կրտսեր - (1308—1318)
Դավիթ IX - (1346—1360)
Բագարատ V - (1360—1386) /Լենկ-Թեմուրի կողմից Գյուրջիստանը գրավելուց հետո, 1386թ-ի նոյեմբերի 22-ին գերեվարվել է Սամարկանդ, 1387-ին վերադարձել է Վրաստան և 1389-ին հռչակվել թագավոր՝ գահակալելով մինչև 1393թ./


=== Գյուրջիստանի վիլայեթում Զաքարյան Հայաստանի իշխանաց-իշխաններ (պարոններ) ===
Զաքարե Զաքարյան (կրտսեր) (1250-1261)
Սմբատ Օրբելյան (1263-1271)
Սադուն Արծրունի (կրտսեր) (1271-1282)
Տարսայիճ Օրբելյան (1284-1290)
Խութլու Բուղա Արծրունի (1290-1293)
Շահնշահ Զաքարյան (կրտսեր) (1293-1320)
Զաքարե Զաքարյան (Խոշաքի) (1320-1333)
Բուրթել Երկարակյաց Օրբելյան (1333-1349) –/ Հուլավյան իլխանության մայրաքաղաքներ Սուլթանիայի և Թավրիզի քաղաքագլուխ-ամիրա, որը իր ձեռքը վերցրեց իշխանաց-իշխանի գործակալությունը/
Շահնշահ Զաքարյան (1349-1358)
Զազան Զաքարյան (1358-1386)
Սկովորոդկինո

Սկովորոդկինո (ռուս.՝ Сковородкино), գյուղ Ռուսաստանի Սմոլենսկի մարզի Վյազեմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3186) Մանուիլովա

(3186) Մանուիլովա (անգլ.՝ Manuilova), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,109826 ա. մ., առավելագույնը մոտենում է 2,5552 ա. մ. հեռավորության վրա և հեռանում 3,6644 ա. մ.։ Արեգակի շուրջ մեկ ամբողջական պտույտ է կատարում 2003,1 երկրային օրվա ընթացքում, իր ուղեծրով շարժվելով միջինում 0,179721 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3186) Մանուիլովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեապոլիս (Սալոնիկ)

Նեապոլիս (հուն․՝ Νεάπολις ή Νεάπολη), քաղաք Հունաստանում, Սալոնիկի հյուսիսային արվարձանն է։ Գտնվում է ծովի մակերևույթից 70 մետր բարձրության վրա, Սալոնիկի կենտրոնից 1,5 կիլոմետր հյուսիս և «Մակեդոնիա» միջազգային օդանավակայանից 15 կիլոմետր հյուսիս։


== Նկարագրություն ==
Նեապոլիսը ներառված է Նեապոլիս-Սիքեզ համայնքի կազմում՝ Սալոնիկի պերիֆերիկ միավորում՝ Կենտրոնական Մակեդոնիայի պերիֆերիայում։ 2011 թվականի մարդահամարի տվյալներով բնակչության թիվը կազմում է 27 084 մարդ։ Տարածքը 1,168 քառակուսի կիլոմետր է։
Արևմուտքում՝ Լանգադա փողոցի երկայնքով, սահմանակից է Ամբելոկիպիին։ Նեապոլիսի շրջաններն են Անայնիսեոսը (հուն․՝ Αναγέννηση) և Տիրոլիսը (հուն․՝ Τυρολόης)։
Քաղաքի երկնային հովանավորը Սուրբ Գևորգն է, իսկ տեղական սուրբը՝ սուրբ նահատակ Գեորգի Նեապոլիտը՝ Կապադովկիայում ծխական նեապոլիսի (Նևշեհիրի) քահանան, որը սպանվել է 1797 թվականին։


== Պատմություն ==
Հիմնադրվել է 1922 թվականին Նևշեհիրից Կապադովկիա գնացած փախստականների կողմից, որոնք այդտեղ էին գաղթել Փոքր Ասիայի աղետից և հույն-թուրքական բնակչության փոխանակումից հետո։ Կոչվել է Նևշեհիրի հունական անունով՝ Նեապոլիս։ Փախստականները քաղաքի կենտրոնում կառուցել են Այոս Եորգիոս եկեղեցին, այժմ՝ Նեապոլի և Ստավրոպոլի թեմերի մայր տաճարը։
1946 թվականին Նեապոլիսը ճանաչվել է համայնք (դիմ)։


== Բնակչություն ==


== Ծանոթագրություններ ==